Document ID: /roh_data/filtered/fineweb-2-filterrobots_roh.jsonl.gz/799

La Svizra survegn in bun attestat quai che pertutga il svilup tar la politica agrara. Las refurmas dals ultims 20 onns hajan manà ad ina politica agrara pli effizienta, quai resulta dad in studi da la OECD, l'Organisaziun da cooperaziun e svilup en l'Europa.
Concret muntia quai che la societad svizra haja stuì pajar damain per l'agricultura, quai malgrà ch'ils pajaments directs sajan anc adina fitg auts. Ils auturs dal studi cusseglian a la Svizra da sbassar ils pajaments directs e da drizzar la politica agrara sin finamiras anc pli specificas.